## Ustavni zakon za provedbu Ustava Republike Hrvatske

### NN 34/1992 (17.6.1992.), Ustavni zakon za provedbu Ustava Republike Hrvatske

# ZAKONODAVNO-PRAVNA KOMISIJA SABORA REPUBLIKE HRVATSKE

Na temelju članka 5. Ustavnog zakona o izmjenama i dopunama Ustavnog
zakona za provedbu Ustava Republike Hrvatske ("Narodne novine",
br. 27/92.), Zakonodavno-pravna Komisija Sabora Republike Hrvatske, na
sjednici 3. lipnja 1992. godine utvrdila je pročišćeni tekst Ustavnog zakona
za provedbu Ustava Republike Hrvatske.

Pročišćeni tekst Ustavnog zakona za provedbu Ustava Republike Hrvatske
obuhvaća Ustavni zakon za provedbu Ustava Republike Hrvatske ("Narodne
novine", br. 56/90.) te njegove izmjene i dopuna objavljene u "Narodnim
novinama", br. 8/91., 31/91., 59/91. i 27/92. u kojima je naznačeno
vrijeme njihova stupanja na snagu.

Klasa: 016-02/91-01/03

Zagreb, 3. lipnja 1992.

Predsjednik Zakonodavno-pravne komisije Sabora Republike Hrvatske

**Ante Klartć, dipl. iur., v. r.**

---

## USTAVNI ZAKON

### za provedbu Ustava Republike Hrvatske

### (pročišćeni tekst)

###

Članak 1.

Ustav Republike Hrvatske (u daljem tekstu: Ustav) primjenjuje se od
dana kada ga proglasi Vijeće udruženog rsda. Vijeće općina i Društveno-političko
vijeće Sabora Republike Hrvatske, ako u pogledu provedbe i prelaska na
primjenu pojedinih njegovih odredaba ovim zakonom nije drukčije određeno.

Članak 2.

Odredbu Ustava za čiju primjenu se, prema Ustavu, ne mora donijeti ustavni
zakon ili zakon primjenjuju se neposredno od dana proglašenja Ustava.

Članak 3.

Zakoni kojima se omogućuje primjena odredaba Ustava koje se ne mogu
neposredno primijeniti, donijet će se najkasnije do 31. prosinca 1992.
godine.

Ustavni zakon o Ustavnom sudu Republike Hrvatske donijet će se najkasnije
za tri mjeseca od proglašenja Ustava.

Članak 4.

Zakoni, drugi propisi i opći akti moraju se uskladiti s Ustavom najkasnije
do 31. prosinca 1992. godine.

Članak 5.

Odredbe članka 7, 99, 100, 132, 133. i 134. Ustava primjenjuju se u
skladu s Ustavnom odlukom o suverenosti i samostalnosti Republike Hrvatske
i Deklaracijom o uspostavi suverene i samostalne Republike Hrvatske.

Članak 6.

Do konstituiranja novoizabranog Sabora Republike Hrvatske, vijeća Sabora
u sadašnjem sastavu donose zakone i druge akte u djelokrugu, na način i
prema postupku utvrđenom odredbama Ustava Republike Hrvatske iz 1974. godine
ili Poslovnikom Sabora.

Do izbora i prvog zasjedanja Županijskog doma, Zastupnički dom obavlja
sva prava i dužnosti Sabora Republike Hrvatske utvrđena Ustavom Repubjike
Hrvatske, osim ukoliko u narednim stavcima nije što drugo propisano.

Do izbora i prvog zasjedanja Županijskog doma ne primjenjuju se odredbe
članka 81., članka 121. stavka 3., članka 122., stavka 1., članka 137.
stavka 1. i članka 138. Ustava Republike Hrvatske koje se odnose na djelokrug
Županijskog doma.

Suce Ustavnog suda Republike Hrvatske te predsjednike i članove Republičkog
sudbenog vijeća predlaže, do ispunjenja uvjeta iz prethodnog stavka, radno
tijelo Zastupničkog doma nadležno za predlaganje izbora i imenovanja.

Izbori za Županijski dom održat će se najkasnije u roku od pet mjeseci
od prvog zasjedanja Zastupničkog doma.

Članak 7.

Do izbora predsjednika Republike u skladu s Ustavom, sadašnji predsjednik
Republike ima sve dužnosti određene Ustavom.

Članak 8.

Zakon o Vladi Republike Hrvatske ("Narodne novine", br. 41/90)
ostaje na snazi do donošenja, u skladu s Ustavom, zakona o ustrojstvu,
načinu rada i odlučivanja Vlade Republike Hrvatske.

Članak 9.

Ustanovljavanje, djelokrug, sastav i ustrojstvo sudova i postupak pred
sudovima uredit će se zakonom, u skladu s Ustavom, najkasnije do 31. prosinca
1992. godine.

Članak 10.

Zakoni doneseni radi provođenja akata Sabora iz članka 5. ovoga zakona
objavit će se u "Narodnim novinama" kada to odredi Predsjedništvo
Sabora po prethodno pribavljenom mišljenju Vlade Republike Hrvatske.

Članak 11.

Ovaj Ustavni zakon stupa na snagu kada ga proglase Društveno-političko
vijeće. Vijeće općina i Vijeće udruženog rada Sabora Republike Hrvatske,
a odredbe članka 6. stavka 2., 3., 4. i 5. primjenjuju se od dana prvog
zasjedanja Zastupničkog doma.

Pročišćeni tekst, NN 34/1992-895
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)